Mans in hof oor beweerde Uber-verkragtingArgieffoto Twee mans wat daarvan beskuldig word dat hulle Uber-passasiers ontvoer, beroof en verkrag het, het Dinsdag in die Randburg-landdroshof verskyn. Die beskuldigdes, waarvan een ŉ voormalige Uber-bestuurder is, word verbind met vier sake die afgelope paar maande waar passasiers glo verkrag en beroof is. Staatsaanklaer Yusuf Baba het aan die hof gesê hy wag op die direktoraat vir openbare vervolging om ŉ besluit te neem of die saak na die streekshof of hooggeregshof verwys moet word. Die saak is uitgestel tot 6 Februarie 2017.